OpenLLM-France/wikimedia huggingface dataset:
# Afogados da Ingazeira

Afogados da Ingazeira Brasilgo udalerri bat da, Pernambuco estatuan kokatua. 40.241 biztanle ditu 377,696 km²ko eremuan.

## Ikus, gainera

* Pernambuco

## Kanpo estekak

* Datuak: Q1761348
* Multimedia: Afogados da Ingazeira / Q1761348
# Afognak uhartea

Afognak uhartea, AEBetako Alaskako hego-mendebaldean dagoen uharte bat da, Kodiak uhartearen alboan. Kodiak uhartediko uharteetako bat da. Lur lehorterik Shelikof itsasarteak banatzen du.
1812,6 kilometro karratuko azalera du eta 2000. urtean 169 biztanle zituen.
* Datuak: Q279794
* Multimedia: Afognak Island / Q279794
# Aflatoxina

Aflatoxinak hainbat onddok ekoizten dituzten toxina kaltegarriak dira. Aspergillus generoko onddoek, batez ere, sortzen dituzte aflatoxinak, hainbat landare -zerealak, batik bat- infektatzen dituztenean.
Aflatoxinak oso toxikoak dira, eta tumoreak sortzen dituzte janari kutsatuak -zerealak eta beren aleak- jaten dituzten animaliengan. Gibeleko minbizia da kontsumo horren ondorioetako bat, eta ematen du gizakiarengan ere eragin dezaketela.
Aurkitutako lehen aflatoxina (Aspergillus flavus onddoak sortzen duena) 1960. urtean deskribatu zen. Urte hartan Eskozian 100.000 oilo inguru hil ziren aflatoxinaz kutsatutako pentsuak jatean.
Egitura kimikoari dagokionez, aflatoxinak oso oxigenatuak dauden molekula heteroziklikoak dira. Termoegonkorrak dira.
Aspergillus onddoz gehien kutsatzen diren landareak, eta aflatoxinak izateko arriskua handiena dutenak, zerealak dira (artoa, garia, arroza...) eta hazi oleaginosoak (ekiloreak, intxaurrak, kakahueteak, almendrak...). Esnean ere aflatoxinak aurkitu dira, behiek edo ardiek landare kutsatuak jatearen ondorioz.

## Kanpo estekak

* Datuak: Q212936
* Multimedia: Aflatoxins / Q212936
# Afon Wen

Afon Wen Galesko Gwynedd eskualdean dagoen Llŷn penintsulako udalerria da. Afon Wen ibaia itsasoratzen den lekuan kokatua dago, Pwllheli eta Cricieth udalerrien artean. Udalerri honen lursailetan turistentzako akanpaleku handi bat dago.

## Kanpo estekak

* Datuak: Q3398849
* Multimedia: Afon Wen, Lleyn Peninsula / Q3398849
# Afonia

    Artikulu hau ahotsik gabe geratzeari buruzkoa da; musika-taldea gaitzat duena beste hau da: «Afonia (musika taldea)»
Afonia batere ahotsik gabe geratzen denaren egoera da. Laringearen lesio batek, gaixotasun batek zein arrazoi psikologikoek (histeria, esaterako) eragindakoa izan daiteke. Ez da disfoniarekin nahastu behar, azken honek ahotsarekin loturiko arazo guztiak biltzen baititu, baina ahotsa guztiz galtzera heldu gabe.

## Erreferentziak

* ↑ (Ingelesez) Angell, Carol A.. (2009). Language Development and Disorders: A Case Study Approach. , 161 or..

## Kanpo estekak

* Datuak: Q514686
# Amata Kabua

Amata Kabua (1928ko azaroaren 17a – 1996ko abenduaren 20a) Marshall Uharteetako lehenengo Presidentea izan zen 1979tik 1996ra (bost agintaldi jarraian). Presidente zela zendu zen, gaixotasun luze baten ondorioz Hawaiin. Bere lehengusu Imata Kabuak ordezkatu zuen.

## Kanpo estekak

* AEBetako Estatu Sailaren iragarpen bere heriotzari buruz
* Datuak: Q12915
* Multimedia: Amata Kabua / Q12915
# Amata udalerria

Amata udalerria (letonieraz: Amatas novads) Letoniako udalerri bat da, Vidzeme eskualdean. 745 km²ko azalera du eta 2018ko datuen arabera 5003 biztanle zituen. Udalerria 2000. urtean sortu zen, Amata parrokia eta Drabeši parrokia bat eginez, baina 2009an Nītaure parrokia, Skujene parrokia eta Zaube parrokia ere bereganatu zituen. Administrazio zentroa Ausmasen dago, Drabešitik gertu.

## Hiriak eta nekazaritzako inguru

* Amatas pagasts (nekazaritzako inguru)
* Drabešu pagasts (nekazaritzako inguru)
* Nītaures pagasts (nekazaritzako inguru)
* Skujenes pagasts (nekazaritzako inguru)
* Zaubes pagasts (nekazaritzako inguru)

## Demografia
### Bilakaera demografikoa

* Biztanleriaren bilakaera
* Datu-iturria: Letoniako Estatistika Bulego Zentrala

## Erreferentziak

* ↑ Letoniako Estatistika Bulego Zentrala. (2018-10-08). Biztanleriaren bilakaera. (Noiz kontsultatua: 2019-02-14).

## Kanpo estekak

* Datuak: Q1892063
* Multimedia: Amata Municipality / Q1892063
# Amatasuna (Oteiza)

Amatasuna Jorge Oteizaren eskultura da, 2001. urtean Itziarren ezarria, bertako Andre Mariaren elizaren ondoan. Itziarko Andre Mariaren eta Itziar Carreño emaztearen omenez egina izan zen.
Altzairuz egindako hiru plantxaz osatua, gorantz bihurrituz zuzendutako hiru elementu.

## Erreferentziak

* ↑ «Informazio panela» commons.wikimedia.org (Noiz kontsultatua: 2024-04-03).

## Kanpo estekak

* Datuak: Q125263748
* Multimedia: Amatasuna (Oteiza) / Q125263748
# Amat-Mamu

Amat-Mamu aitzinako Babiloniako eskriba bat izan zen, K.a. XVIII. mendekoa. Emakume honen berri arkeologoek topaturiko taula kuneiformeei esker daukagu. Sippar-ko tenplu bateko eskriba eta naditu apaiz moduan aipatzen da zenbait idazkitan.
Naditu dokumentuen arabera, gagum delakoan bizi izan zen, harresiz inguraturiko emakume apaizentzako klaustro batean, eta bertako zortzi eskribetako bat izan zen. Hammurabi (K.a. 1792-1750), Samsu-iluna (K.a. 1749-1712) eta Abi-eshuh (K.a. 1711-1684) erregeen agintaldietan zehar lan egin zuen.
# Amasya probintzia

Amasya probintzia Turkiako 81 probintzietako bat da. Bere hiruburua Amasya da. 5.520 km²ko azalera du eta bertan 352.452 biztanle bizi dira.

### Barrutiak

Probintziaren barnean 7 barruti daude:
| Amasya Göynücek Gümüşhacıköy Hamamözü | Merzifon Suluova Taşova |

## Kanpo estekak

* Datuak: Q80036
* Multimedia: Amasya Province / Q80036
# Amata

Amata, erromatar mitologian, Italiako Lazio eskualdeko erregina ezkontidea zen, Latinorekin ezkondu baitzen. Ezkontza honetatik, Lavinia jaio zen, baita espero baino lehenago hil zen seme bat ere.
Latinok, gizonezko oinordekorik ez zuenez, bere erresuma, bere alabarekin ezkontzen zenari emango ziola promes egin zuen. Babes gehien zuen ezkongaia, Turno zen, italiar leinurik antzinakoenetako eta boteretsuenetako bat zen rutuliarren oinordekoa zelako eta Amata erreginak suhi bezala nahi zuelako. Baina Lavinia ez zen Turnorekin ezkondu, orakulu batek, atzerritar batekin ezkonduko zela iragarri baitzion.
Honela, Eneas iritsi zenean, troiarra, eta, beraz, atzerritarra zena, Latinok, egoki ikusi zuen Eneas Laviniarekin ezkontzea, baina ez hala Amatak. Honegatik, erregina, Juno eta Alektok eman zioten haserrearekin, Latino eta Eneasen arteko aliantza eragozten saiatu zen. Turnok troiarren aurka garaitzea ezinezkoa zela ikustean, eta Lavinia eta Eneasen arteko ezkontza eragozterik ez zuela jakinda, urkatu egin zen, bere alabaren izuzko begiradapean.

## Kanpo estekak

* Datuak: Q455503
# Amedeo Avogadro

Amedeo Avogadro edo Lorenzo Romano Amedeo Carlo Avogadro di Quaregna e di Cerreto (Turin, 1776ko abuztuaren 9a - Turin, 1856ko uztailaren 9a) fisikari eta kimikari italiarra izan zen.

## Biografia

Piemonteko familia garrantzitsu batean jaio zen eta 20 urterekin zuzenbide kanonikoan lizentziatu zen. Turinen abokatu lanetan hasi arren benetako grina fisikak sortarazten zion eta berandu izan arren fisika eta matematika ikasketak egin zituen. John Dalton eta Louis Joseph Gay-Lussacen ikerketak baliatuz bere izena daraman legea argitaratu zuen 1811ean.
1820an Turingo Unibertsitateak katedra bat sortu zuen berarentzako baina 1821ean Sardiniako erregearen aurkako iraultzan parte hartzeagatik unibertsitateko lanpostua utzi arazi zioten. Hala ere bere ikerketa zientifikoen garrantzia eta sona zela eta, 1833an bere katedra berreskuratu zuen.
Eredu atomikoen inguruan lan ugari egin zuen eta 1841ean ikerkuntza hauek biltzen zituen Física dei corpi ponderabili (edo Trattato della costituzione materiale de'corpi) liburua kaleratu zuen.

## Teorien onarpena

Bere teoriek ez zuten beste munduko harrerarik izan, baina 1860an (Avogadro hil eta lau urtetara) Jacobus Henricus van't Hoffek erabat baieztatu zituen Avogadroren esanak baita bere legeari merezi zuen garrantzi eman ere.
Edozein sustantziaren mol batek duen molekula kopuruari Avogadroren zenbakia izena eman zitzaion fisikari italiarrak egindako lan eskerga onartze aldera.

## Ikus, gainera

* Avogadroren legea
* Avogadroren zenbakia
* Datuak: Q43476
* Multimedia: Amedeo Avogadro / Q43476
# Alexandro I.a Eskoziakoa

Alexandro I.a Eskoziakoa, (Eskoziako gaeleraz: Alasdair mac Mhaol Chaluim), ezizenez Probus, hots, "Ausarta" (1078, Eskozia – 1124, Stirling, Eskozia) Eskoziako Erresumako errege bat izan zen, garai hartan Alba erresuma izenaz ezagutzen zena.

## Biografia

Malcolm III.a eta Margarita Wessexkoaren bosgarren semea zen, Edgar Eskoziakoaren anaia. 1107an anaia ondorengorik gabe hil zenean Eskoziako erregetza hartu zuen baina Edgarrekin eta Henrike I.a Ingalaterrakoarekin (hau ere beraien koinatua) adostu zuen anaia Dabidek infantazgo bat izango zuela bere kargu Eskozia hegoaldean, aintzinako Strathclydeko erresumaren inguruan.
1113an Henry I.ak babestuta Dabidek lurrak eskuratu zituen tropa anglo-normandiarrak erabiliz. 1114an Alexandrok Gales inbaditzeko kanpainan laguntza eman zion Henryri eta ordainetan honen sasiko-alabarekin ezkontzeko baimena eman zion, Sibila Normandiakoa. Sibila 1122an hil zen haurrik izan gabe, baina Alexandrok izan zuen sasiko seme bat, inoiz errege bihurtuko ez zena.
Alexandro erlijiozalea izan zen, bere anaia Edgar eta Dabid bezala, eta hainbat abadia eraiki zituen, Sconeko eta Inchcolmeko abadiak esate baterako. Beste aldetik Macbethen familiak kontrolatzen zuen Moray eraso zuen gogorki.
1124an hil zen Stirlingeko gazteluan eta Dabid anaia bihurtu zen errege.
* Datuak: Q60843
* Multimedia: Alexander I of Scotland / Q60843
# Alexandro I.a Jugoslaviakoa

Alexandro I.a Jugoslaviakoa (serbieraz: Александар I Карађорђевић, Aleksandar I Karađorđević, aleksǎːndar př̩ʋiː karad͡ʑǒːrd͡ʑeʋit͡ɕ ahoskatua; Cetinje, 1888ko abenduaren 16a – Marseilla, 1934ko urriaren 9a) Jugoslaviako erregea izan zen 1921-1934 bitartean. Petri I.aren semea, erregeorde izendatu zuten 1914an, eta Lehen Mundu Gerran aliatuen alde parte hartu zuen. 1921ean errege izendatu zuten, eta estatuko nazioen arbuioa jaso zuen, betiere aldeztu zituen serbiarrena izan ezik. 1929an diktadura ezarri zuen. Marseillan hil zuen ekintza talde armatu kroaziar batek, Barthou frantziar atzerri-ministroarekin batera.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017-2-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q207384
* Multimedia: Alexander I of Yugoslavia / Q207384
# Alexandro II.a

Alexandro II.a (Milan, ? - † Erroma, 1073ko apirilaren 21a) Eliza Katolikoaren 156. Aita Santua izan zen 1061 eta 1073 urteen bitartean.

## Erreferentziak

* ↑ Euskaltzaindia. 129. araua: Aita santuen izenak. .
* Datuak: Q171112
* Multimedia: Alexander II / Q171112
# Alexandro I.a Bulgariakoa

Alexandro Josef Battenbergekoa (Verona, Lombardia-Venezia Erresuma, 1857ko apirilaren 5a - Graz, Austria-Hungariako Inperioa, 1893ko urriaren 23a) Bulgariako Printzerriko lehenbiziko printzea (knez) izan zen; 1879-1886 bitartean izan zuen agintea. Ekialdeko Rumelia bereganatu zuen 1885ean, eta serbiarren erasoari eutsi zion. Bulgaria Errusiako koroarekiko loturatik askatzeko alferreko hainbat saio egin ondoren, abdikatu egin behar izan zuen, errusiarren inbasioa galeraztearren.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017/8/24 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q159591
* Multimedia: Alexander I of Bulgaria / Q159591
# Alexandro I.a Serbiakoa

Alexandro Obrenović (serbieraz: Александар Обреновић; Belgrad, 1876ko abuztuaren 14a/abuztuaren 2a – ib., 1903ko ekainaren 11/maiatzaren 29a) 1889 eta 1903 bitartean Serbiako erregea izan zen.
Milan IV.a Obrenovićen semea, indar gabe utzi zuen konstituzio liberala. Bere politika larderiatsuak konspirazio militarra eragin zuen eta hil egin zituzten emaztea eta bera.

## Erreferentziak

* ↑ Lur entziklopedietatik hartua.
* ↑ Harluxet Hiztegi Entziklopedikoa. Alexandro I.a Obrenovic. .
* Datuak: Q297547
* Multimedia: Alexander I Obrenović of Serbia / Q297547
# Alexandro II.a Eskoziakoa

Alexandro II.a Eskoziakoa, (Eskoziako gaeleraz: Alasdair mac Uilleim) (Haddington, Eskozia, 1198ko abuztuaren 24a - Kerrera, Barruko Hebridak, 1249ko uztailaren 6a) Eskoziako Erresumako erregea izan zen, garai hartan Alba erresuma izenaz ezagutzen zena.

## Biografia

Gilen I.a Lehoia erregearen seme bakarra izan zen. Haurtzaroa Ingalaterran pasa zuen eta 16 urterekin aita hil zenean Eskoziako erregetza hartu zuen. Lehendabiziko urtean Meic Uilleim eta MacHeths leinuen matxinadari aurre egin behar izan zion.
Aldi berean armada bidali zuen Ingalaterrara bertako baroi batzuei lagunduz Joan Lurgabea boteretik kentzeko eta honen ordez Luis VIII.a Frantziakoa ezartzeko, baina 1216an Joan Lurgabea hil eta Aita Santuak eta Ingalaterrako aristokraziak bederatzi urteko haurra zen Henrike III.a aukeratu zuten errege eta armada frantsesak eta eskoziarrak alde egin behar izan zuten Ingalaterratik. 1217ko irailaren 12an hiru agintarien arteko bake ituna sinatu zen eta hori gutxi balitz 1221eko ekinean Alexandro II.a Henry III.aren Joan arrebarekin ezkondu zen. Joan 1238an hil zen ondorengorik gabe eta Alexandrok bigarren emaztea hartu zuen, Maria Coucykoa, frantziarra, eta berarekin izan zuen Alexandro semea bihurtu zen oinordeko.
1249an Argylleko Lordari Haakon IV.a Norvegiakoarekiko zituen aliantzak mozteko eskatu zion baina honek ez zuen esandakoa bete eta zigor espedizio bat antolatu zuen. Espedizio horretan sukarrak jo zuen Alexandro eta Barruko Hebridetako Kerrera uhartean hil zen.
* Datuak: Q237889
* Multimedia: Alexander II of Scotland / Q237889
# Alexandro I.aren uhartea

Alexandro I.aren uhartea Antartikako uharte handia da, Bellingshausen itsasoaren hego-ekialdean eta penintsula antartikoaren hego-mendebaldean kokatua, azken honetatik Jurgi VI.a kanalak banatzen duelarik, ia urte osoan izotz iraunkorrez estalia. 435 kilometro luze eta 200 zabal da, eta 43.250 kilometro koadroko hedadura du, azalerari dagokionez, Antartikako uharterik handiena, Hego Antilletako handiena eta munduko 28. handiena bihurtzen dutena.
Toki hau biziki malkartsua da, Jurgi VI.a kanalean zehar Douglas mendikatea hedatzen da, 2.987 metroko altuerara iristen dena. Uharteak goilara forma du iparraldetik hegoaldera 200 milia baino gehiago neurtzen dituelarik.
Uhartearen ipar muturrari Cabo Arauco deitzen dio Txilek, eta Cabo Ruso Argentinak. Kostaldearen zati gehiena izotz hesiek blokeatzen dute. Mendebalderantz Wilkens badia dago. Uhartearen hego-mendebaldean Beethoven penintsula nabarmentzen da.

## Historia

Fabian Gottlieb von Bellingshausenek zuzendutako errusiar espedizioak aurkitu zuen 1821eko urtarrilaren 28an, baina kontinentearen zatitzat hartu zen, eta, ondorioz, garai hartan Errusiar Inperioko tsarra zenaren omenez izendatu zen: Alexandro I.aren Lurraldea. Finne Ronnek zuzendutako AEBetako espedizioak, 1940ko azaroa eta 1941eko urtarrila bitartean uharte bat zela frogatu zuen. Kartaren batzuetan Margarita uhartea bezala agertu zen.
1950eko hamarkadan Fossil Bluff britainiar basea ezarri zen, gaur egun babesleku eta zentro meteorologiko bezala erabiltzen dena.

## Lurralde aldarrikapenak

Uhartea Argentinak, Txilek eta Erresuma Batuak aldarrikatzen dute, hiru aldarrikapenak Itun Antartikoak jartzen duenari lotuta daudelarik.
* Argentinarenak uhartearen zatirik handiena hartzen du, Alexandro I.a deitzen duena (74ª mendebal longitudetik mendebaldera dagoen Beethoven penintsularen zatia izan ezik) Suaren Lurraldea, Antartika eta Hego Atlantikoko Uharteak probintziako Argentinar Antartika departamenduaren barnean.
* Txilek ere uharteari Alexandro I.a deitzen dio, eta Magallanes eta Txileko Antartika eskualdeko Txileko Antartikako Probintziako Antartika hirian hartzen du.
* Erresuma Batuak uhartea Britainiar Antartikako lurraldearen barnean hartu eta Alexander Island deitzen du.

## Erreferentziak

* ↑ Euskaltzaindia. (2012-10-18). 172. araua: Itsaslasterren izenak, itsasgune batzuen izenak eta Antartikako toponimia. (Noiz kontsultatua: 2013-02-10).

## Kanpo estekak

* Datuak: Q200223
* Multimedia: Alexander Island / Q200223
# Almenara de Tormes

Almenara de Tormes Salamancako udalerria da, Ledesma eskualdean dagoena.
2009ko urtarrilaren 1eko erroldaren arabera 306 biztanle zituen.

## Ikus, gainera

* Salamancako udalerrien zerrenda

## Kanpo estekak

* (Gaztelaniaz) Udalerriari buruzko informazioa Salamancako aldundiaren webgunean.
* Datuak: Q681076
* Multimedia: Almenara de Tormes / Q681076
# Almendral de la Cañada

Almendral de la Cañada Toledoko udalerria da, Sierra de San Vicente eskualdean dagoena.
2009ko urtarrilaren 1eko erroldaren arabera 393 biztanle zituen.

## Ikus, gainera

* Toledoko udalerrien zerrenda

## Kanpo estekak

* (Gaztelaniaz) Udalerriari buruzko webgunea.
* Datuak: Q647762
* Multimedia: Almendral de la Cañada / Q647762
# Almenar de Soria

Almenar de Soria Soriako probintziako udalerria da. 2008ko erroldaren arabera 317 biztanle zituen 105,99 km²-ko azaleran.

## Ikus, gainera

* Soriako udalerrien zerrenda

## Kanpo estekak

* Datuak: Q830229
* Multimedia: Almenar de Soria / Q830229
# Almenara (Madril)

Almenara, Espainiako Madril hiriburuko auzo bat da, Tetuán barrutian. Hiriko 64. auzoa da.
Hiriburuko eremu honi herriz hizkeran maiz La Ventilla deritzo.

## Kanpo estekak

* Datuak: Q2265427
* Multimedia: Almenara neighborhood, Madrid / Q2265427
# Almendral

Almendral Badajozko udalerria da, Llanos de Olivenza eskualdean dagoena.
2009ko urtarrilaren 1eko erroldaren arabera 1.307 biztanle zituen.

## Ikus, gainera

* Badajozko udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q580391
* Multimedia: Almendral / Q580391
# Almenarako geltokia

Almenara Valentziar Herrialdeko Plana Baixa eskualdeko tren geltoki bat da, Almenara udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* Tarragona — Valentzia

## Zerbitzuak

Valentziako Renfe Aldiriak :
| Hasiera | Aurrekoa | Linea | Hurrengoa | Amaiera ⁠ |
| Valentzia–Iparraldea ← | Les Valls | ◄   ► | La Llosa | → Castelló de la Plana |

## Ikus, gainera

* Administrador de Infraestructuras Ferroviarias
* Renfe Operadora

## Kanpo estekak

* Datuak: Q8779260
* Multimedia: Train station of Almenara / Q8779260
# Almendra (Salamanca)

Almendra Salamancako udalerria da, La Ramajería eskualdean dagoena.
2009ko urtarrilaren 1eko erroldaren arabera 187 biztanle zituen.

## Ikus, gainera

* Salamancako udalerrien zerrenda

## Kanpo estekak

* (Gaztelaniaz) Udalerriari buruzko informazioa Salamancako aldundiaren webgunean.
* Datuak: Q1650206
* Multimedia: Almendra, Salamanca / Q1650206
# Almenar

Almenar Kataluniako udalerria da, Segrià eskualdean eta Lleidako probintzian kokatua. 2009ko urtarrilaren 1eko erroldaren arabera, 3.669 biztanle zituen. 66,59 km²-ko azalera du.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 2.269 | 2.511 | 2.866 | 2.815 | 2.995 | 2.883 | 3.405 | 3.784 | 3.636 | 3.573 | 3.464 | 3.669 |

## Ikus, gainera

* Lleidako udalerrien zerrenda

## Kanpo estekak

* (Katalanez) Almenarko udalaren webgunea.
* Datuak: Q1646570
* Multimedia: Almenar / Q1646570
# Almenara

Almenara Valentziako Erkidegoko udalerria da, Plana Baixa eskualdean eta Castellóko probintzian kokatua.
2009ko urtarrilaren 1eko erroldaren arabera 5.926 biztanle zituen.

## Ikus, gainera

* la Llosa d'Almenara
* Castellóko udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1917433
* Multimedia: Almenara / Q1917433
# Almenara de Adaja

Almenara de Adaja Valladolideko udalerria da, Tierra de Pinares eskualdean dagoena.
2009ko urtarrilaren 1eko erroldaren arabera 31 biztanle zituen.

## Ikus, gainera

* Valladolideko udalerrien zerrenda

## Kanpo estekak

* (Gaztelaniaz) Valladolideko udalerrei buruzko webgunea Valladolideko aldundiaren webgunean.
* Datuak: Q376067
* Multimedia: Almenara de Adaja / Q376067
# Amanita bisporigera

Amanita bisporigera Amanitaceae familiako onddo espezie hilkorki pozointsua da. Ekialdeko amanita aingeru destruktorea, ekialdeko Ipar Amerikako aingeru destruktorea edo aingeru destruktorea bezala ere ezagutzen da.

### Banaketa eremua

Ameriketako Estatu Batuak, Kanada, Mexiko, Nikaragua, Costa Rica, Kolonbia, Argentina, Nigeria, Myanmar, Australia.

## Erreferentziak

* ↑ «Wildspecies - Search» search.wildspecies.ca (Noiz kontsultatua: 2023-10-31).
* ↑ Amanita bisporigera: GBIF—the Global Biodiversity Information Facility.

## Kanpo estekak

* Datuak: Q4033858
* Multimedia: Amanita bisporigera / Q4033858
# Amaneo Albretekoa

Amaneo Albretekoa (Frantziako Erresuma, c. 1478 – Casteljaloux, 1520ko abenduaren 20a) okzitaniar kardinala izan zen.

## Biografia

Aita Alain I.a Albretekoa eta ama Frantziska Châtillongoa zituen, beraz, Joanes III.a Nafarroakoaren anaia eta Cesare Borgiaren koinatua.
1499an Commingesko administratzaile-apostoliko izendatua, Alexandro VI.ak 1500eko martxoaren 20an kardinal-diakono hautatu zuen. Urte hartan Oloroeko apezpiku bilakatu zen.
1503ko iraileko konklabean Pio II.a eta 1503ko urriko konklabean Julio II.a hautatu zuen.
1504an Bazas eta Vannesko elizbarrutiak, 1507an Leskarrekoa eta 1510ean Iruñea eta Tuterako artxidiozesia lortu zituen.
Julio II.aren aurkako azpijokoetan aritu zen eta 1511n Pisako zisma-konklabean parten hartu ondoren, eskumikua izatekotan izan zen. Arazo politiko hauek zirela eta, Nafarroako konkistaren garaian, Giovanni Ruffo de Theodoli artzapezpikua aritu zen Nafarroakoa administratzaile apostolikoak 1512 eta 1517 artean.
1513ko konklabean Leon X.a hautatu zuen.

## Erreferentziak

* ↑ Biography from the Biographical Dictionary of the Cardinals of the Holy Roman Church
* ↑ Urzainki Mina, Tomás; Olaizola Igiñiz, Juan Maria. (1998). La Navarra marítima. in: Ensayo y testimonio. (1. argitaraldia) Iruñea: Pamiela, 275 or. ISBN 9788476812938..
* Datuak: Q1771991
# Amparo Larrañaga

Amparo Larrañaga Merlo (Madril, 1963ko martxoaren 26a) espainiar aktorea da, telebistan eta antzerkian ibilitakoa. Aktore ezagunen familia bateko kidea da: Carlos Larrañaga eta María Luisa Merlo gurasoak eta Luis Merlo, Kako Larrañaga eta Pedro Larrañaga anaiak ditu.

## Zinema

* Jarrapellejos (Antonio Giménez-Rico, 1987)
* Las apariencias engañan (Carlos Balagué, 1991)
* Canción de cuna (José Luis Garci, 1994)
* Por fin solos (Antonio del Real, 1995)
* Mi nombre es sombra (Gonzalo Suárez, 1996)
* Vorvik (José Antonio Vitoria, 2005)

## Telebista

* Media naranja (1986)
* Segunda enseñanza (1986)
* Clase media (1987)
* Compuesta y sin novio (1994)
* Por fin solos (1995)
* Periodistas (1998)
* Robles, investigador (2000)
* Estudio 1
* Casa de muñecas (2002)
* Defensa de dama (2003)
* 7 vidas (2003)
* Fuera de control (2005)
* MIR (2007-2008)
* Datuak: Q5673248
* Multimedia: Amparo Larrañaga / Q5673248